projecte-aina/catalan_government_crawling huggingface dataset:
Hi ha reincidència si es comet una infracció del mateix tipus i qualificació que la que va motivar una sanció anterior dins el termini d'un any des de la comissió d'aquesta; en aquest cas es requereix que la resolució sancionadora hagi adquirit fermesa.
Si s'hi aprecia reincidència, la quantia de les sancions consignades a l'article anterior es pot incrementar fins al doble del grau de la sanció corresponent a la infracció comesa, sense excedir en cap cas el límit màxim que preveu per a les infraccions molt greus l'article 49 d'aquesta Llei.
No adoptar, els empresaris i els treballadors per compte propi que exerceixin activitats en un mateix centre de treball, les mesures de cooperació i coordinació necessàries per a la prevenció de riscos laborals, quan es tracti d'activitats considerades per reglament com a perilloses o amb riscos especials.
No informar, el promotor o l'empresari titular del centre de treball, aquells altres que hi duguin a terme activitats, sobre els riscos i les mesures de protecció, prevenció i emergència, quan es tracti d'activitats considerades per reglament com a perilloses o amb riscos especials.
Exercir les seves activitats els serveis de prevenció aliens a les empreses, les persones o entitats especialitzades en l'activitat d'auditoria del sistema de prevenció d'empreses, o les que desenvolupin o certifiquin la formació de prevenció de riscos laborals, sense la preceptiva autorització o acreditació, quan aquesta hagi estat suspesa o extingida, quan hagi caducat l'autorització provisional, així com quan s'excedeixin en la seva actuació de l'abast de l'autorització concedida.
Mantenir, els serveis o les entitats a les quals es refereix l'apartat anterior, vinculacions comercials, financeres o de qualsevol tipus amb les empreses auditades o concertades, diferents de les pròpies de la seva actuació com a tals, així com que les entitats que desenvolupin o certifiquin la formació preventiva certifiquin activitats no executades en la seva totalitat.
L'incompliment de l'obligació d'efectuar la planificació de l'activitat preventiva que derivi com a necessària de l'avaluació dels riscos.
L'incompliment de l'obligació d'elaborar el pla de seguretat i salut en el treball en cada projecte d'edificació i obra pública, amb l'abast i la forma establerts en la normativa de prevenció de riscos laborals, així com el seu incompliment en frau de llei, mitjançant alteracions fictícies en el volum d'obra o el nombre de treballadors.
No adoptar els empresaris i els treballadors per compte propi que exerceixin activitats en un mateix centre de treball, les mesures de cooperació i coordinació necessàries per a la protecció i la prevenció de riscos laborals.
No informar, el promotor o l'empresari titular del centre de treball, aquells altres que hi duguin a terme activitats, sobre els riscos i les mesures de protecció, prevenció i emergència.
La falta de neteja del centre o lloc de treball, quan sigui habitual o en derivin riscos per a la integritat i la salut dels treballadors.
Facilitar a l'autoritat laboral competent dades de forma o amb contingut inexactes, així com no comunicar-li qualsevol modificació de les seves condicions d'acreditació o d'autorització, per part de serveis de prevenció aliens a l'empresa, persones o entitats que duguin a terme l'auditoria del sistema de prevenció d'empreses, o d'entitats que practiquin o certifiquin la formació en prevenció de riscos laborals.
Incomplir les obligacions derivades d'activitats corresponents a serveis de prevenció aliens respecte dels seus empresaris concertats, d'acord amb la normativa aplicable.
L'incompliment de l'obligació d'elaborar el pla específic de seguretat i higiene en el treball en els projectes d'edificació i obres públiques, així com l'incompliment d'aquesta obligació mitjançant alteracions en el volum de l'obra o en el nombre de treballadors en frau de llei.
No adoptar els empresaris que exerceixin activitats en un mateix centre de treball les mesures de coordinació necessàries per a la protecció i prevenció de riscos laborals.
No informar l'empresari titular del centre de treball aquells altres que exerceixin activitats en el mateix sobre els riscos i les mesures de protecció, prevenció i emergència.
La falta de neteja del centre de treball de la qual no es deriva risc per a la integritat física o salut dels treballadors.
No donar compte, dins el termini i en la forma escaient, a l'autoritat laboral competent, de conformitat amb les disposicions vigents, dels accidents de treball esdevinguts i les malalties professionals declarades si tenen la qualificació de lleus.
No comunicar a l'autoritat laboral competent l'obertura del centre de treball o la represa o continuació dels treballs després d'efectuar alteracions o ampliacions importants, o consignar amb inexactitud les dades que ha de declarar o emplenar, sempre que no es tracti d'una indústria qualificada per la normativa vigent de perillosa, insalubre o nociva pels elements, processos o substàncies que s'hi manipulin.
Les que suposen incompliments de la normativa de prevenció de riscos laborals, sempre que manquin de transcendència greu per a la integritat física o la salut dels treballadors.
Qualsevol altra que afecti obligacions de caràcter formal o documental que exigeix la normativa de prevenció de riscos laborals i que no estan tipificades com a greus o molt greus.
Són infraccions laborals en matèria de prevenció de riscos laborals les accions o omissions dels empresaris, les de les entitats que actuïn com a serveis de prevenció, les auditores i les formatives en aquesta matèria i alienes a les empreses, així com les dels promotors i propietaris d'obra i els treballadors per compte propi que incompleixin les normes legals, reglamentàries i les clàusules normatives dels convenis col·lectius en matèria de seguretat i salut laboral, subjectes a responsabilitat conforme a aquesta Llei.
Són infraccions a la normativa en matèria de prevenció de riscos laborals les accions o omissions dels empresaris que incompleixin les normes legals, reglamentàries i clàusules normatives dels convenis col·lectius en matèria de seguretat i de salut laboral subjectes a responsabilitats de conformitat amb aquesta Llei.
L'empresa principal ha de respondre solidàriament amb els contractistes i subcontractistes a què es refereix l'apartat 3 de l'article 24 d'aquesta Llei del compliment, durant el període de la contracta, de les obligacions que imposa aquesta Llei en relació amb els treballadors que aquells ocupin en els centres de treball de l'empresa principal, sempre que la infracció s'hagi produït en el centre de treball de l'empresari principal.
En les relacions de treball de les empreses de treball temporal, l'empresa usuària és responsable de la protecció en matèria de seguretat i salut en el treball en els termes de l'article 16 de la Llei 14/1994, d'1 de juliol, per la qual es regulen les empreses de treball temporal.
No es poden sancionar els fets que hagin estat sancionats penalment o administrativament, en els casos en què s'apreciï identitat de subjecte, fet i fonament.
En els casos de concurrència amb l'ordre jurisdiccional penal, és aplicable el que disposa l'article 3 de la Llei 8/1988, de 7 d'abril, sobre infraccions i sancions d'ordre social, i per a la seva efectivitat l'autoritat laboral i la Inspecció de Treball i Seguretat Social han de vetllar pel compliment dels deures de col·laboració i informació amb el Ministeri Fiscal.
La declaració de fets provats que contingui una sentència ferma de l'ordre jurisdiccional contenciós administratiu, relativa a l'existència d'infracció a la normativa de prevenció de riscos laborals, ha de vincular l'ordre social de la jurisdicció, pel que fa al recàrrec, si s'escau, de la prestació econòmica del sistema de la Seguretat Social.
a ) Participar en l'elaboració, posada en pràctica i avaluació dels plans i programes de prevenció de riscos de l'empresa.
A aquest efecte, al seu si s'han de debatre, abans de la seva posada en pràctica i pel que fa a la seva incidència en la prevenció de riscos, l'elecció de la modalitat organitzativa de l'empresa i, si s'escau, la gestió realitzada per les entitats especialitzades amb les quals l'empresa hagi concertat la realització d'activitats preventives; els projectes en matèria de planificació, organització del treball i introducció de noves tecnologies, organització i desenvolupament de les activitats de protecció i prevenció a què es refereix l'article 16 d'aquesta Llei i projecte i organització de la formació en matèria preventiva;
A aquest efecte, al seu si es debaten, abans de la seva posada en pràctica i referent a la seva incidència en la prevenció de riscos, els projectes en matèria de planificació, organització del treball i introducció de noves tecnologies, organització i desenvolupament de les activitats de protecció i prevenció a què es refereix l'article 16 d'aquesta Llei i projecte i organització de la formació en matèria preventiva.
A aquest efecte, al seu si es debaten, abans de la posada en pràctica i pel que fa a la seva incidència en la prevenció de riscos, els projectes en matèria de planificació, organització del treball i introducció de noves tecnologies, organització i desenvolupament de les activitats de protecció i prevenció i projecte i organització de la formació en matèria preventiva.
Les mútues col·laboradores amb la Seguretat Social no poden exercir les funcions corresponents als serveis de prevenció aliens, ni participar amb càrrec al seu patrimoni històric en el capital social d'una societat mercantil en l'objecte de la qual hi figuri l'activitat de prevenció.
Les mútues d'accidents de treball i malalties professionals de la Seguretat Social no poden dur a terme directament les funcions corresponents als serveis de prevenció aliens.
Això sense perjudici que puguin participar amb càrrec al seu patrimoni històric en les societats mercantils de prevenció constituïdes a aquest únic fi, en els termes i les condicions que s'estableixin en les disposicions d'aplicació i desplegament.
Les mútues d'accidents de treball i malalties professionals de la Seguretat Social poden exercir per a les empreses que hi estan associades les funcions corresponents als serveis de prevenció, amb subjecció al que disposa l'apartat 5 de l'article 31.
Els representants dels empresaris i dels treballadors tenen dret a participar en el control i seguiment de la gestió que porten a terme les mútues d'accidents de treball i malalties professionals de la Seguretat Social en les funcions a què es refereix el paràgraf anterior de conformitat amb el que preveu l'article 39, cinc, de la Llei 42/1994, de 30 de desembre, de mesures fiscals, administratives i d'ordre social.
En les empreses de fins a deu treballadors, l'empresari pot assumir personalment les funcions assenyalades a l'apartat 1, sempre que exerceixi de manera habitual la seva activitat en el centre de treball i tingui la capacitat necessària, en funció dels riscos a què estiguin exposats els treballadors i la perillositat de les activitats, amb l'abast que determinin les disposicions a què es refereix l'article 6.1. e d'aquesta Llei.
La mateixa possibilitat es reconeix a l'empresari que, complint aquests requisits, ocupi fins a 25 treballadors, sempre que l'empresa disposi d'un únic centre de treball.
En les empreses de fins a deu treballadors, l'empresari pot assumir personalment les funcions assenyalades a l'apartat 1, sempre que desenvolupi de forma habitual la seva activitat en el centre de treball i tingui la capacitat necessària, en funció dels riscos a què estiguin exposats els treballadors i la perillositat de les activitats, amb l'abast que determinin les disposicions a què es refereix l'article 6.1. e d'aquesta Llei.
En les empreses de menys de sis treballadors, l'empresari pot assumir personalment les funcions assenyalades a l'apartat 1, sempre que exerceixi de manera habitual la seva activitat en el centre de treball i tingui la capacitat necessària, en funció dels riscos a què estiguin exposats els treballadors i la perillositat de les activitats, amb l'abast que determinin les disposicions a què es refereix la lletra e de l'apartat 1 de l'article 6 d'aquesta Llei.
a ) Pla de prevenció de riscos laborals, d'acord amb el que preveu l'apartat 1 de l'article 16 d'aquesta Llei.
b ) Avaluació dels riscos per a la seguretat i la salut en el treball, inclòs el resultat dels controls periòdics de les condicions de treball i de l'activitat dels treballadors, d'acord amb el que disposa el paràgraf a de l'apartat 2 de l'article 16 d'aquesta Llei.
c ) Planificació de l'activitat preventiva, incloses les mesures de protecció i de prevenció a adoptar i, si s'escau, material de protecció que s'hagi d'utilitzar, de conformitat amb el paràgraf b de l'apartat 2 de l'article 16 d'aquesta Llei.
a ) Avaluació dels riscos per a la seguretat i la salut en el treball, i planificació de l'acció preventiva, de conformitat amb el que preveu l'article 16 d'aquesta Llei.
b ) Mesures de protecció i de prevenció que s'han d'adoptar i, si s'escau, material de protecció que s'ha d'utilitzar.
c ) Resultat dels controls periòdics de les condicions de treball i de l'activitat dels treballadors, d'acord amb el que disposa el tercer paràgraf de l'apartat 1 de l'article 16 d'aquesta Llei.
Les empreses, atenent el nombre de treballadors i la naturalesa i perillositat de les activitats realitzades, poden realitzar el Pla de prevenció de riscos laborals, l'avaluació de riscos i la planificació de l'activitat preventiva de forma simplificada, sempre que això no suposi una reducció del nivell de protecció de la seguretat i salut dels treballadors i en els termes que es determinin per reglament.
L'acció preventiva en l'empresa, l'ha de planificar l'empresari a partir d'una avaluació inicial dels riscos per a la seguretat i la salut dels treballadors, que s'ha de fer, amb caràcter general, tenint en compte la naturalesa de l'activitat, i en relació amb els que estiguin exposats a riscos especials.
S'ha de fer la mateixa avaluació a l'hora d'escollir els equips de treball, les substàncies o preparats químics i el condicionament dels llocs de treball.
L'avaluació inicial ha de tenir en compte les altres actuacions que s'han de desenvolupar de conformitat amb el que disposa la normativa sobre protecció de riscos específics i activitats d'especial perillositat.
Quan el resultat de l'avaluació ho faci necessari, l'empresari ha de realitzar controls periòdics de les condicions de treball i de l'activitat dels treballadors en la prestació dels serveis, per detectar situacions potencialment perilloses.
Si els resultats de l'avaluació que preveu l'apartat anterior ho fan necessari, l'empresari ha de dur a terme les activitats de prevenció, incloses les relacionades amb els mètodes de treball i de producció, que garanteixin un nivell més elevat de protecció de la seguretat i la salut dels treballadors.
Aquestes actuacions s'han d'integrar en el conjunt de les activitats de l'empresa i en tots els nivells jeràrquics d'aquesta.
Les activitats de prevenció han de ser modificades quan l'empresari hi apreciï, com a conseqüència dels controls periòdics que preveu l'apartat anterior, la inadequació als fins de protecció requerits.
A aquests efectes, en el marc de les seves responsabilitats, l'empresari ha de realitzar la prevenció dels riscos laborals mitjançant la integració de l'activitat preventiva a l'empresa i l'adopció de totes les mesures que siguin necessàries per a la protecció de la seguretat i la salut dels treballadors, amb les especialitats que es recullen en els articles següents en matèria de pla de prevenció de riscos laborals, avaluació de riscos, informació, consulta i participació i formació dels treballadors, actuació en casos d'emergència i de risc greu i imminent, vigilància de la salut, i mitjançant la constitució d'una organització i dels mitjans necessaris en els termes que estableix el capítol IV d'aquesta Llei.
L'empresari ha de portar a terme una acció permanent de seguiment de l'activitat preventiva a fi de perfeccionar de manera contínua les activitats d'identificació, avaluació i control dels riscos que no s'hagin pogut evitar i els nivells de protecció existents i ha de disposar el que sigui necessari per a l'adaptació de les mesures de prevenció assenyalades en el paràgraf anterior a les modificacions que puguin experimentar les circumstàncies que incideixin en la realització del treball.
A aquests efectes, en el marc de les seves responsabilitats, l'empresari ha de realitzar la prevenció dels riscos laborals mitjançant l'adopció de totes les mesures que siguin necessàries per a la protecció de la seguretat i la salut dels treballadors, amb les especialitats que es recullen en els articles següents en matèria d'avaluació de riscos, informació, consulta i participació i formació dels treballadors, actuació en casos d'emergència i de risc greu i imminent, vigilància de la salut, i mitjançant la constitució d'una organització i dels mitjans necessaris en els termes que estableix el capítol IV d'aquesta Llei.
L'empresari ha de dur a terme una acció permanent amb la finalitat de perfeccionar els nivells de protecció existents i disposar el que sigui necessari per a l'adaptació de les mesures de prevenció que assenyala el paràgraf anterior a les modificacions que puguin experimentar les circumstàncies que incideixen en la realització del treball.
El Registre Mercantil Central està a càrrec de dos registradors, les places dels quals s'han de proveir d'acord amb el que estableix l'article 13 d'aquest Reglament.
La resta de registres mercantils segueixen sent unipersonals, llevat dels de Madrid, Barcelona, València i Bilbao, que, d'acord amb les disposicions vigents, són a càrrec, respectivament, de disset, setze, quatre i tres registradors.
La Direcció General dels Registres i del Notariat pot nomenar un o diversos registradors de la propietat en comissió de servei en els registres mercantils, si així ho aconsella el volum de documentació presentada en els registres esmentats.
Un cop expedida la certificació conforme no figura registrada la denominació sol·licitada, s'ha d'incorporar a la secció de denominacions, amb caràcter provisional, durant el termini de sis mesos a comptar de la data d'expedició.
Un cop expedida la certificació conforme no figura registrada la denominació sol·licitada, s'ha d'incorporar a la secció de denominacions, amb caràcter provisional, durant el termini de quinze mesos a comptar de la data d'expedició.
Referència al fet del dipòsit en el Registre Mercantil corresponent dels pactes parasocials i d'altres pactes que afectin una societat cotitzada d'acord amb el que preveu l'article 112 de la Llei 24/1988, de 28 de juliol, del mercat de valors.
Referència al fet de la inscripció en el Registre mercantil corresponent dels reglaments de la junta general d'accionistes i del consell d'administració de les societats cotitzades d'acord amb el que preveuen els articles 113 i 115 de la Llei 24/1988, de 28 de juliol, del mercat de valors.
En els supòsits a què es refereixen els números 7, 9 10 i 11 de l'apartat 1 del present article, s'hi ha de fer constar, així mateix, el document nacional d'identitat o el número d'identificació fiscal.
Si es tracta d'estrangers, s'ha d'expressar el número d'identitat d'estranger o, si no, el del seu passaport o document de viatge.
Els registradors mercantils han de remetre al Registrador Mercantil Central les dades a què es refereix aquest Reglament immediatament després de la pràctica de l'assentament corresponent.
Així mateix, de manera immediata es farà constar l'expressada tramesa per mitjà de nota al marge de l'assentament practicat.
Els registradors mercantils han de remetre al Registrador Mercantil Central les dades a què es refereix aquest Reglament dintre dels tres dies hàbils següents al dia en què s'hagi practicat l'assentament corresponent.
En el mateix termini es farà constar la indicada tramesa per mitjà de nota al marge de l'assentament practicat.
Els titulars del Registre Mercantil Central, amb els recursos procedents de l'expressat Registre de conformitat amb el seu règim aranzelari, han de proveir del que faci falta per a la seva instal·lació adequada i per a la permanent adaptació tècnica i operativa.
El Col·legi Nacional de Registradors de la Propietat i Mercantils d'Espanya, d'acord amb el que disposa la Direcció General dels Registres i del Notariat, proveeix del que calgui per a l'adequada instal·lació i per a la permanent adaptació tècnica i operativa del Registre Mercantil Central i, en conseqüència, participa en la gestió i en el resultat econòmic d'aquest en la forma que determini el Ministeri de Justícia.
El Registrador Mercantil Central percep, per la tramitació de les notes de publicació i pels certificats i les notes que expedeixi, els drets que determini l'Aranzel dels registradors mercantils.
El Registrador Mercantil Central i el Col·legi Nacional de Registradors de la Propietat i Mercantils han de costejar, en la forma que determini el Ministeri de Justícia, totes les despeses necessàries per a la conservació i el funcionament del servei.
En el full obert a cada entitat s'inscriuen:
Les mesures d'intervenció de les entitats esmentades i de substitució provisional dels seus òrgans d'administració o direcció que acordi l'autoritat administrativa competent.
En particular, respecte de les entitats d'assegurances i, en la mesura en què siguin aplicables, en relació amb les entitats gestores de fons de pensions, i plans i fons de pensions, s'inscriuen les mesures de control especial a què es refereixen l'apartat 7 i els paràgrafs a i d de l'apartat 2 de l'article 39 de la Llei d'ordenació i supervisió de les assegurances privades.
Les mesures d'intervenció de les operacions d'intervenció que acordi l'autoritat administrativa competent.
Les sancions de suspensió, separació o separació amb inhabilitació, imposades als qui exerceixin càrrecs en l'administració o direcció en entitats, amb indicació de la durada de la sanció.
Quan el sancionat sigui empresari, la sanció de separació amb inhabilitació s'inscriu, a més, en el full corresponent a l'empresari esmentat.
Si el sancionat no està inscrit, se n'ha de fer la inscripció prèvia.
La revocació de l'autorització a l'entitat per operar en un determinat sector o ram d'activitat.
La dissolució de les esmentades entitats que s'acordi d'ofici, el nomenament i cessament de liquidadors, així com la declaració d'extinció de l'entitat.
En aquest últim cas, el registrador ha d'estendre una diligència de tancament en el full de l'entitat extingida.
Als efectes del que disposa aquesta secció, són considerades entitats financeres les entitats de crèdit, les d'assegurances, les entitats gestores de fons de pensions, els plans i fons de pensions i les que exerceixin en l'àmbit del mercat de valors que es trobin inscrites en els registres especials corresponents a càrrec del Banc d'Espanya, de la Direcció General d'Assegurances i de la Comissió Nacional del Mercat de Valors.